Lav et referat af nedenstående tekst:

Tekst:
Da corona-epidemi lukkede dele af samfundet ned i foråret 2020, var Region Nordjylland hurtige til at tage hånd om deres medarbejdere. Og det er regionen blevet belønnet for med Dansk Selskab for Patientsikkerheds årlige Patientsikkerhedspris. Det skriver Region Nordjylland i en pressemeddelelse. Regionen etablerede et psykosocialt beredskab for medarbejderne i april sidste år i form af et samarbejde mellem Aalborg Universitetshospital, Regionshospital Nordjylland, Psykiatrien og Regionshuset i Region Nordjylland. Det var rettet mod alle sundhedsprofessionelle med henblik på at kunne yde den nødvendige hjælp undervejs i en epidemi. - Denne pris er en stor anerkendelse til alle de medarbejdere, som har været en del af det psykosociale beredskab. Det gælder både dem, som har været en del af koordineringen af initiativet, og dem som har været en del af det udførende led i det psykosociale beredskab. De har i den grad været med til at gøre en forskel i en svær tid, siger Jan Mainz, der er direktør for patientforløb og kvalitet i Psykiatrien i Region Nordjylland. Vil indføre lignende tiltag fremover - Jeres initiativ til at etablere et psykosocialt beredskab begyndte allerede i den første fase af covid-19 i marts 2020, og har vist, hvordan kan ydes en enestående og vigtig hjælp i krisesituationer, skriver Dansk Selskab for Patientsikkerhed i begrundelsen for at tildele Region Nordjylland prisen. - En hjælp, som også kan bringes i anvendelse i andre belastende situationer, og som dermed har potentiale til spredning i det danske sundhedsvæsen og internationalt. Det har stor betydning for patienter, borgere og pårørende, at sundhedsvæsenet under en krise formår at sætte patientsikkerheden i fokus samtidig med at håndtere personalets arbejdsmiljø, lyder det videre i begrundelsen. I de første fem måneder i 2020 gennemførte det psykosociale beredskab 81 individuelle forløb og 28 gruppeforløb med sundhedspersonale i Region Nordjylland. De fleste af medarbejderne undgik sygemeldinger. - Vi bør også fremover indtænke et psykosocialt beredskab ind i de nationale beredskabsplaner. Det er en national opgave at tage vare på den psykologiske tryghed for alle sundhedsansatte, der har bragt os dertil, hvor vi er i dag. Prisen her går også til alle dem, som i virkeligheden er krumtappen i det danske sundhedsvæsen: sygeplejerskerne, social- og sundhedsassistenterne, lægerne, ergo- og fysioterapeuter, bioanalytikerne, dem alle sammen, som har båret os igennem denne pandemi, siger Jan Mainz.

Referat:
Region Nordjylland har modtaget en pris for det psykosociale beredskab, der blev etableret for regionens medarbejdere under corona-epidemien.